Source: http://www.bihon.ro/subotic-s-a-accidentat-la-bursa/1488356
Timestamp: 2018-10-18 22:12:26+00:00

Document:
Subotic s-a accidentat la Bursa - BIHON
Subotic s-a accidentat la Bursa
la	17. decembrie 2014 12:11
Marcus Hatten (la minge) a marcat 12 puncte în meciul cu Tofas	- © FOTO: FIBAEUROPE.COM
Baschetbaliştii de la CSM U Oradea au pierdut meciul din deplasare cu Tofas, scor 75-84.
Vicecampioana României la baschet masculin, CSM U Oradea a rămas fără nicio victorie în Grupa D a FIBA EuroChallenge, după înfrângerea din deplasare cu Tofas Bursa, în ultimul său meci din actuala ediţie a competiţiei. Dacă anul trecut echipa orădeană a fost desemnată cea mai bună debutantă în EuroChallenge, de data aceasta putem vorbi despre o participare nereuşită, cu eşecuri pe linie. Principalele explicaţiile acestui fapt sunt ghinionul tragerii la sorţi şi situaţia generală nefavorabilă în care s-a aflat formaţia noastră în actualul sezon, cu lotul măcinat de accidentări.
Meciul de la Bursa se înscrie de altfel în acest context, antrenorul Cristian Achim neputând conta pe aportul jucătorilor Ţibîrnă, indisponibil, D. Popescu, menajat şi Krapic, considerat al şaptelea străin. În plus, un alt titular al echipei, Vujadin Subotic s-a accidentat în primul sfert, afectând rotaţia şi aşa destul de redusă a echipei. CSM U Oradea a avut un debut foarte slab de meci, permiţându-le gazdelor să se desprindă. Tofas şi-a mărit avantajul până la pauză, scor 50-33. Oaspeţii au avut o prestaţie superioară în ultimele două sferturi, reducând din diferenţă, dar nu au putut periclita victoria echipei turce.
Revenire tardivă
„Am început foarte moale acest meci. În partea a doua, nivelul nostru de apărare s-a intensificat, iar în ofensivă am dovedit mai multă concentrarea. Am făcut o repriză secundă foarte bună, dar acest lucru nu a fost suficient pentru a ne asigura victoria. Din păcate, unul dintre jucătorii noștri s-a accidentat în primul sfert și nu a mai putut continua acest meci. Prin urmare, rotația noastră a fost mai scurtă decât cea obișnuită. Practic nu am mai avut schimbare la poziția patru în această partidă, din cauza accidentării suferite de Vujadin Subotic”, a declarat antrenorul Cristian Achim pe site-ul CSM Oradea.
Sala de baschet din Bursa. Spectatori: circa 1.000
Tofas Bursa – CSM U Oradea 84-75 (28-15, 22-18, 19-26, 15-16)
Tofas: Asrlan 2, Geyik 2, Erülkü 3, Smith 7 (1×3), Elonu 12, Pattersson 14 (1), Harris 17 (3), Cevik, Wood 16 (4), Qvale 11. Nu au jucat: Güney, Yassar. Antrenor:
CSM U Oradea: Hatten 12, Paşca 10 (1×3), Sg. Pop, Dillon 13, Subotic, Markovic 17 (5), Lupusavei 3 (1), Nuhanovic 2, Pantic 12, Guţoaia 6. Antrenor: Cristian Achim
Arbitri: Serghey Krug (Rusia), Saşa Maricic (Serbia), Miroslav Tomov (Bulgaria)
Descalificări pentru 5 faulturi: – / Paşca
Rezultate înregistrate în etapa a 6-a (ultima) din Grupa D:
BC Astana – Avtodor Saratov 75-73
Tofas Bursa – CSM U Oradea 84-75
Clasament final: 1. Avtodor Saratov, 11 puncte; 2. BC Astana, 11 p; 3. Tofas Bursa, 8 p; 4. CSM U Oradea, 6 p.
Avtodor Saratov şi BC Astana s-au calificat în EuroChallenge Last 16. Dintre cele trei echipe româneşti participante la competiţie, doar Energia Târgu Jiu a reuşit să acceadă în faza următoare, în timp ce CSM U Oradea şi U BT Cluj-Napoca au fost eliminate.
Taguri: CSM U Oradea, FIBA Eurochallenge, tofas bursa

References: CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM